Technológia ANC alebo tiež Active Noise Cancellation či aktívne potlačenie okolitého hluku si za cieľ kladie odfiltrovať od reprodukovaného zvuku také ruchy, ktoré môžu na jeho kvalitu vplývať negatívne. Používateľ ju ocení najmä v prostriedkoch hromadnej dopravy, na frekventovaných miestach či v priestoroch, kde sa potrebuje plne sústrediť. ANC pracuje na princípe aktívneho šumu, ktorý pôsobí deštruktívne na nevyžiadané ruchy z okolia. Využíva na to spravidla jeden alebo viacero mikrofónov a špeciálny mikročip. Ten vytvára opozitné vlny, vďaka čomu nepriaznivé ruchy či šumy minimalizuje a bráni ich vstupu do zvukovodu používateľa. \r